Rikunarita-ORG/Wikinium huggingface dataset:
# Tithon

**Tithon** er en geologisk alder i perioden jura og æraen mesozoikum, og omfatter tiden fra 152,1 ± 0,9 til 145,0 millioner år siden. Valangin kommer etter kimmeridge og etterfølges av berrias, en alder i perioden kritt.

## Referanser
# Barbra slår seg løs

| *Barbra slår seg løs* |
| --- |
| orig. *Up the Sandbox* |
| Generell informasjon |
| Prod.land |  USA |
| Lengde | 97 min. |
| Språk | Engelsk |
| Bak kamera |
| Regi | Irvin Kershner |
| Produsent | Robert Chartoff, Irwin Winkler |
| Manusforfatter | Anne Roiphe (bok) Paul Zindel |
| Musikk | Billy Goldenberg |
| Sjeffotograf | Gordon Willis |
| Klipp | Robert Lawrence |
| Foran kamera |
| Medvirkende | Barbra Streisand David Selby |
| Prod.selskap | Barwood Films First Artists |
| Distributør | National General Pictures |
| Premiere | * 21. desember 1972 (1972-12-21)
 |
| Eksterne lenker |
| IMDb
 |

Barbra slår seg løs (originaltittel Up the Sandbox) er en amerikansk dramakomedie fra 1972, regissert av Irvin Kershner med Barbra Streisand i hovedrollen.

Paul Zindels manus er basert på boken til Anne Roiphe, som fokuserer på Margaret Reynolds, en lei professorfrue som er gravid og hjemmeværende med to masete unger. Frustrert over tilværelsen og engstelig for fødselen, fantaserer hun seg vekk til de merkeligste steder, der hun havner i bisarre situasjoner og møter underlige mennesker.

Andre skuespillere er blant andre David Selby, Paul Benedict, George S. Irving, Conrad Bain, Isabel Sanford, Lois Smith og Stockard Channing i sin filmdebut.

Filmen fikk god kritikk, og kritikeren Roger Ebert ga den 3 av 4 stjerner.

## Medvirkende

* Barbra Streisand som Margaret Reynolds
* David Selby som Paul Reynolds
* Ariane Heller som Elizabeth Reynolds
* Jacobo Morales som Fidel Castro
* Paul Benedict som Dr. Beineke
* Conrad Bain som Dr. Gordon

## Referanser

## Eksterne lenker

* (en) *Barbra slår seg løs* på Internet Movie Database

* (no) *Barbra slår seg løs* hos Filmweb

* (no) *Barbra slår seg løs* hos Filmfront (arkivert versjon)

* (sv) *Barbra slår seg løs* i Svensk Filmdatabas

* (da) *Barbra slår seg løs* i Danmark Nationale Filminstitut

* (nl) *Barbra slår seg løs* på MovieMeter

* (en) *Barbra slår seg løs* på The Movie Database – film

* (en) *Barbra slår seg løs* på Rotten Tomatoes
# Kong Tang av Shang

| Kong Tang av Shang |
| --- |
|  |
| Født | 1675 f.Kr. Kina |
| Død | 1587 f.Kr.  |
| Beskjeftigelse | Politiker  |
| Embete | * Kinesisk konge
 |
| Far | Zhu Kui |
| Mor | Fu Du |
| Barn | Da Ding av Shang Bu Bing Zhong Ren |
|

---

Kong Tang av Shang på Commons |

**Kong Tang av Shang** (hanzi: 商汤; hanyu pinyin: *Shāng Tāng* ; død ca. 1753 *eller* ca. 1646 *eller*  ca. 1588 f.Kr.), også kalt **Chéng Tāng** (成湯), familienavn (姓) **Zǐ** (子), personlig navn (名) **Lǚ** (履), stilnavn (字) **Tàiyǐ** (太乙), var den første kongen av det kinesiske Shang-dynastiet. Han styrtet den «tyranniske» kong Jié av det tidligere dynastiet Xià etter at Shāng-styrkene beseiret Xià i et slag ved Mingtiao. Overgangen fra Xià til Shāng har tradisjonelt i Kina blitt tolket som at Shāng hadde overtatt Himmelens mandat etter Xià hadde mistet det grunnet vanstyre, men senere historikere har tenkt det heller har dreid seg om stridigheter mellom ulike stammer. Han blir tradisjonelt regnet for å ha vært en god konge. Tāngs etterkommere i 17 generasjoner hersket over riket han grunnla.

Tāng skal ha hersket over Shāng som et rike underlagt Xià dynastiet i 17 år, og siden i flere år som konge med Anyang som hovedstad. Når regjeringstiden hans var er ukjent; Liu Xin regnet Shāng-dynastiet for å ha blitt oppretta i det 18. århundre f.Kr, mens *Bambusannalene* tidsetter grunnleggelsen til c. 1556 f.Kr, og noen moderne historikere regner Shāng for å ha vart fra c. 1600 til 1046 f.Kr.

## Litteratur

* *These Bones Shall Rise Again: Selected Writings on Early China* (på engelska). State University of New York Press. 2014. ISBN 978-1438447476.
* *Understanding Early Civilizations: A Comparative Study* (på engelska). Cambridge University Press. 2003. ISBN 978-0521822459.
* *Shiji, 史记* (på kinesiska). Chinese Text Project.
# Slaget om Bir Hakeim

| Slaget om Bir Hakeim |
| --- |
| Konflikt: Andre verdenskrig |
|  Frie franske fremmedlegionærer stormer et fiendtlig støttepunkt, Bir Hakeim, 12. juni 1942 |
|

|  |  |
| --- | --- |
| Dato | 26. mai 1942 til 11. juni 1942 |
| Sted | Bir Hakeim, Italiensk Libya 31°35'38"N 23°28'47"Ø |
| Resultat | Taktisk sier for Italia og Tyskland Strategisk seier for de Frie Franske |

 |
| Stridende parter |
|  Frie Frankrike  Storbritannia |  Italia  Tyskland |
| Kommandanter og ledere |
| Marie-Pierre Kœnig Dimitri Amilakhvari | Erwin Rommel Walter Nehring Ettore Baldassarre |
| Styrker |
| 3700 | 37 000 |

**Slaget om Bir Hakeim** ble utkjempet i perioden mellom 26. mai og 11. juni 1942, ved Bir Hakeim i Italiensk Libya, som en del av slaget ved Gazala.

Den franske styrken bestod av 3 700 soldater fra den 1. frie franske brigade, og sto under ledelse av Marie-Pierre Kœnig. De fleste soldatene var fremmedlegionærer, marineinfanterister eller soldater fra det franske koloniriket i Afrika. De kjempet mot 37 000 tyske og italienske soldater fra Panzerarmee Afrika under ledelse av generaloberst Erwin Rommel.

Under slaget forsvarte frie franske styrker sine posisjoner i ti dager mot de tallmessig overlegne tyske og italienske styrkene. Rommels mål om å innta Tobruk på slagets andre dag ble dermed kraftig forsinket. Den franske motstanden førte til at aksemaktenes mål om å innta Tobruk ble forsinket med flere dager. Dette gjorde det mulig for britene å trekke tilbake styrker fra byen, noe som i sin tur var med å legge grunnlaget for den allierte seieren i det første slaget om El Alamein.

Til tross for at de franske styrkene til slutt måtte trekke seg tilbake, var slaget også en viktig moralsk seier for de frie franske, da det var det første store sammenstøtet mellom franske og tyske tropper siden Frankrikes fall i 1940. Det løftet også omdømmet til franske soldater, som hadde blitt kraftig svekket etter nederlaget i 1940.

I en samtale med general Charles de Gaulle sa den britiske statsministeren Winston Churchill at slaget ved Bir Hakeim var en av de beste prestasjonene i krigen (eng: «*One of the finest feats of arms in this war*»).

## Referanser
# Boeing B-17 Flying Fortress

| Boeing B-17 Flying Fortress |
| --- |
|  |
| Informasjon |
| Rolle | Bombefly |
| Produsent | Boeing |
| Første flyvning | 28. juli 1935 |
| Introdusert | Mars 1940 |
| Status | Pensjonert |
| Brukt av | USAAC / USAAF Royal Air Force |

Boeing Model 299
«Memphis Belle» under overhaling i 2003
B-17B bombefly på March Field, California 1941
**Boeing B-17 Flying Fortress** var et amerikansk fire-motors tungt bombefly utviklet og produsert av The Boeing Company før og under den andre verdenskrig. Det var det første masseproduserte bombeflyet av sitt slag og ble primært brukt til strategisk dag-bombing av tyske industrimål. Flyet ble gjennom årene utviklet i hele 16 varianter og ble benyttet som transportfly, fotorekognoseringsfly og drone. Det fantes sågar en eskorte-variant som var ekstra bestykket og skulle sørge for beskyttelse for andre bombefly.

Boeing B-17 er blitt et symbol på luftkrigen over Tyskland, ikke fordi det var det beste bombeflyet eller det mest tallrike. Men det var der, gjennom hele krigen, og det var alltid pressens favoritt. Propagandafilmer som William Wylers klassiske Memphis Belle gjorde også sitt til å bygge opp flyets symbolverdi.

## Historie og utvikling

**Boeing Model 299** gjorde et sterkt inntrykk på presse og oppmøtte første gang det ble rullet ut 17. juni 1935. Flyet, med sine strømlinjede former og elegante linjer, var et slående eksempel på tidens art deco og fikk alt rundt seg til å se gammeldags og utdatert ut. Pressen var imponert over flyet, og en reporter i *The Seattle Times* beskrev flyet som en «flyvende festning» (*flying fortress*), et navn som Boeing likte så godt at de fikk det registrert.

Antallet B-17 steg raskt etter USA gikk med i krigen 7. desember 1941, og flyet fikk tjenestegjøre ved hver eneste litt større miltæroperasjon frem til krigens slutt. Det beholdt sin stilling som det amerikanske luftforsvarets standard-bombefly helt til den enda større B-29 tok over rollen i slutten av 1944. Den «flyvende Festningen» gikk ikke ut av bruk, og var til slutt det flyet som ble mest brukt i bombingen av Tyskland.

## Spesifikasjoner

| Dimensjoner | B-17G Flying Fortress |
| --- | --- |
| Vingespenn | 31,62 m |
| Lengde | 22,78 m |
| Høyde | 5,82 m |
| Vingeareale | 131,92 m² |
| Netto vekt | 13 488 kg |
| Ytelser |  |
| Topphastighet | 462 km/t |
| Maksimal lastet vekt | 29 737 kg |
| Rekkevidde | 3 220 km |
| Annet |  |
| Motor | 4× Wright R-1820-97 Cyclone stjernemotorer (1 200 hk hver) |
| Bestykning | 10× 12,7 mm mitraljøser |
| Våpenlast | 7 990 kg |

## Referanser

## Eksterne lenker

* (en) Boeing B-17 Flying Fortress – kategori av bilder, video eller lyd på Commons

* (en) B-17 Flying Fortress – galleri av bilder, video eller lyd på Commons
# Forthbroen

| Forthbroen |
| --- |
|    UNESCOs verdensarv    |
|  |
| Land |  Skottland |
| Sted | Firth of Forth |
| Innskrevet | 2015 |
| Kriterium | I, IV |
| Referanse | UNESCO nr. 1485 |
| Se også | Verdensarvsteder i Europa |
| Forthbroen (Skottland) |

**Forthbroen** (engelsk: *Forth Bridge*) er en fritt frambygg-bro for jernbane, over elven Forth i fjorden Firth of Forth, Skottland. Broen ble bygget i perioden 1882 til 1890, etter tegninger av arkitektene John Fowler og Benjamin Baker. Den ble i 2015 oppført på UNESCOs liste over verdensarven.

Forthbroen ble åpnet 4. mars 1890 av den daværende prins av Wales, Albert Edvard, under nærvær av Benjamin Baker og Gustave Eiffel. Broen er 2,5 kilometer lang, 100,6 meter høy og har to hovedspenn, hvert på 251 meter. Den forbinder Edinburgh med halvøya Fife.
I 1964 ble det parallelt med Forthbroen oppført Forth bilbro (engelsk: Forth Roadbridge).

I 1964 ble det parallelt med Forthbroen oppført Forth bilbro (engelsk: Forth Roadbridge).

## Referanser

## Eksterne lenker

* Offisielt nettsted

* (en) Forth Bridge – kategori av bilder, video eller lyd på Commons

* (en) Forth Bridge – galleri av bilder, video eller lyd på Commons